Andorra i Eurovision Song Contest

Andorra debuterte i Eurovision Song Contest i 2004 og har deltatt seks ganger uten å kvalifisere seg til finalen. Landet var nærmest å kvalifisere seg til finalen i 2007, da gruppen Anonymous endte på en tolvteplass i semifinalen. I forkant av Eurovision Song Contest 2010 trakk Andorra seg fra konkurransen og har ikke deltatt siden. 

 Historikk 
Den lille fjellstaten i Pyreneene hadde i flere år vist interesse for å delta i Eurovision Song Contest. I 2004 innførte EBU ordningen med semifinale, og Andorra debuterte i konkurransen gjennom landets allmennkringkaster, Ràdio i Televisió d'Andorra (RTVA). 

 «Fast» semifinalist 
Andorra debuterte i semifinalen onsdag 12. mai 2004 i Istanbul i Tyrkia. Der ble landets bidrag, «Jugarem a estimar-nos», nummer 18 av 22 deltakere. Andorra fikk bare 12 poeng – samtlige fra nabolandet Spania. 

De neste fem årene klarte Andorra aldri å kvalifisere seg til finalen. I 2007 var landet en av forhåndsfavorittene med «Salvem el món». Bidraget endte til slutt på en tolvteplass i semifinalen, bare 11 poeng unna kvalifisering til finalen. 

I desember 2009 kunngjorde RTVA at landet ikke ville delta i Eurovision Song Contest 2010 på grunn av kanalens vanskelige økonomi. Andorra har ikke deltatt i konkurransen siden.

 Katalansk gjør sin entré 
Med Andorras debut ble det katalanske språket for første gang brukt i Eurovision Song Contest. Spania har aldri fremført noen av sine bidrag på annet enn spansk, fransk eller engelsk. I 1968 ville imidlertid den spanske artisten Joan Manuel Serrat synge Spanias bidrag «La, la, la» på katalansk. Det ønsket derimot ikke Franco-regimet og byttet ham ut med Massiel som fremførte den på spansk. «La, la, la» endte opp med å vinne Eurovision Song Contest 1968, hårfint foran forhåndsfavoritten Cliff Richard med «Congratulations». 

 Deltakere 
Under er en liste over Andorras deltakere, plasseringer og poeng i konkurransen. 
Fargekoder

 År Artist Tittel Norsk oversettelse Finale Poeng Semi Poeng 2004  «Jugarem a estimar-nos» Vi skal leke at vi elsker hverandre colspan="2" rowspan="6" 1812 2005  «La mirada interior» Det indre blikk2327 2006  «Sense tu» Uten deg 23  8  2007  «Salvem el món» La oss redde verden1280 2008  «Casanova» –1622 2009  «La teva decisió (Get a Life)» Din avgjørelse (Få deg et liv)158 colspan="8" data-sort-value="zzzzz"  

 Stemmehistorikk 

Fra 2004 til 2009 ga Andorra flest poeng til:
 Nr. Land Poeng 1  60 2   33 3  26 4  21  21
Merk: Tabellen ovenfor inkluderer bare stemmer i finaler.  Poeng fra semifinalene er ikke med.

I semifinalene har Andorra fått flest poeng fra: 
 Nr. Land Poeng 1  54 2   10 3  8 4  7  7  7
Merk: Tabellen ovenfor inkluderer bare stemmer til Andorrai semifinaler. Andorra har aldri deltatt i en finale.

Norge har fått til sammen 13 poeng fra Andorra: ett i 2005, to i 2008 og ti i 2009.

 Galleri 

Kommentatorer og poengutdelere
 År Kommentator Poengutdeler 2003 og  2004  og   2005  2006  2007  2008  2009   2010– 

Referanser

Kategori:Land i Eurovision Song Contest